《簇水 玉蝶梅》
清代·李良年

谁剪冰房，层层叠就宣和粉。灞桥客醉，想蹀躞、低徊吟鬓。

消尽桥烟水逻，曲糁沙痕净。怕凤子、飞来难认。

纹箪醒。可还记、参横月落，人去后、空香径。家园最忆，是第一番风信。

桃李那时年少，只有琅玕并。池奁小、浸晚凉清影。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。